pythainlp/thai_wikipedia_clean_20230101 huggingface dataset:
ในปี ค.ศ.2004 แคสเซิล-ฮิวส์เป็นนักแสดงนำหญิงที่อายุน้อยที่สุดที่ได้เข้าชิงรางวัลออสการ์ สาขานักแสดงนำหญิงยอดเยี่ยม ซึ่งในตอนนั้นเธออายุเพียงแค่ 13 ปีเท่านั้น มีน้องชายสามคนคือ ไรย์ส (เกิด 21 กุมภาพันธ์ ค.ศ.1992), เลียม (เกิด ค.ศ.1996), และเคาด์ (เกิด เดือนกรกฎาคม ค.ศ.2006), และมีน้องสาวหนึ่งคน คือ แมดดิซิย์น (เกิด ค.ศ.2001)
แคสเซิล-ฮิวส์ ชื่นชอบนักแสดงชาย จอห์นนี่ เด็ปป์ ซึ่งเธอมีโอกาสได้พบเขาในงานออสการ์ครั้งที่ 76 ซึ่งในปีนั้นทั้งคู่มีชื่อเข้าชิงรางวัลออสการ์ เธอเรียนรู้การเต้นของชนเผ่าเมารีเมื่อตอนเธออายุ 6 ขวบ นักแสดงหญิงที่เธอชื่นชอบคือ จูเลีย โรเบิร์ต เธอได้ร่วมแสดงในภาพยนตร์เรื่อง "Star Wars: Episode III - Revenge of the Sith" (2005) ซึ่งฉากของเธอใช้เวลาในการแสดงเพียงวันเดียว
วิชาที่เธอชื่นชอบคือ คณิตศาสตร์และวิทยาศาสตร์ เฟลิซิตี้-อามอร์ ลูกสาวของเธอเกิดเมื่อวันที่ 25 เมษายน ค.ศ.2007 แบรดลีย์ ฮูลล์ แฟนหนุ่มของเธอเกิดเมื่อวันที่ 11 มกราคม ค.ศ. 1987
รายชื่อการ์ดไดซ์โอ
อิมิสึวาซะ การ์ด แคมเปญ.
อิมิสึวาซะ การ์ด แคมเปญ เป็นโปรโมชั่นพิเศษที่เกิดขึ้นในการ์ดรุ่นที่4ของไดซ์โอ โดยตัวการ์ดมีความพิเศษที่โกเซย์เจอร์ทั้ง5คนจะการสามารถใช้ท่าไม้ตายและอาวุธของขบวนการนักสู้รุ่นพี่ได้อย่างแนบเนียนเสมือนนักสู้ตัวจริงปรากฏตัว รวมไปถึงค่าพลังการโจมตีของการ์ดพิเศษยังมีพลังที่เทียบเท่ากับการ์ดของนักสู้คนๆนั้น
1 E+13 m²
1 E+13 m² เป็นอันดับของขนาดของสิ่งที่มีพื้นที่ระหว่าง 10 ล้าน ถึง 100 ล้านตารางกิโลเมตร
พื้นที่ขนาดน้อยกว่า 10 ล้านตารางกิโลเมตร
พื้นที่ขนาดมากกว่า 100 ล้านตารางกิโลเมตร
เดอะ บิ๊กโชว์
เกียวกุองโฮโซ
เกียวกุองโฮโซ  หรือ "การออกอากาศพระสุรเสียง" เป็นการออกอากาศ "พระราชดำรัสว่าด้วยการสิ้นสุดสงครามมหาเอเชียบูรพา"  ของจักรพรรดิฮิโระฮิโตะแห่งจักรวรรดิญี่ปุ่น ทางระบบวิทยุกระจายเสียง โดยทรงประกาศต่อชาวญี่ปุ่นว่ารัฐบาลญี่ปุ่นได้ยอมรับปฏิญญาพ็อทซ์ดัม ซึ่งต้องการให้ทหารญี่ปุ่นยอมจำนนอย่างไม่มีเงื่อนไขเพื่อยุติสงครามโลกครั้งที่สอง พระราชดำรัสดังกล่าวได้รับการเผยแพร่เมื่อเที่ยงวันตามเวลามาตรฐานญี่ปุ่น วันที่ 15 สิงหาคม พ.ศ. 2488 หลังจากยุทธการโอะกินะวะ การทิ้งระเบิดปรมาณูถล่มฮิโระชิมะและนะงะซะกิ และการประกาศสงครามต่อญี่ปุ่นของสหภาพโซเวียต
พระราชดำรัสของจักรพรรดิฮิโระฮิโตะอาจถือได้ว่าเป็นครั้งแรกในประวัติศาสตร์ที่จักรพรรดิญี่ปุ่นมีพระราชดำรัสแก่สามัญชน แม้ว่าจะเป็นพระราชดำรัสผ่านแผ่นเสียงก็ตาม พระราชดำรัสดังกล่าวเผยแพร่ในรูปแบบทางการและใช้ภาษาญี่ปุ่นที่ค่อนข้างพ้นสมัยซึ่งใช้กันในราชสำนักจักรพรรดิแต่โบราณ นอกเหนือจากนั้น พระราชดำรัสของจักรพรรดิฮิโระฮิโตะมิได้หมายความถึงการยอมจำนนโดยตรง แต่ตรัสว่าพระองค์ได้พระราชทานคำแนะนำแก่รัฐบาลในการยอมรับข้อตกลงของปฏิญญาพอตสดัมทั้งหมด สิ่งทำให้เกิดความสับสนในหมู่ผู้ฟังจำนวนมากซึ่งไม่ทราบว่าญี่ปุ่นได้ยอมจำนนหรือพระจักรพรรดิทรงเรียกร้องให้ประชาชนต่อต้านการรุกรานของข้าศึกต่อไป คุณภาพเสียงที่ต่ำของการออกอากาศวิทยุ เช่นเดียวกับภาษาอย่างเป็นทางการที่ใช้กันในราชสำนัก เป็นสิ่งที่ทำให้เกิดความสงสัย
พระราชดำรัสนี้มิได้ถูกนำออกอากาศโดยตรง แต่เป็นการเล่นเสียงจากแผ่นเสียงซึ่งได้มีการบันทึกไว้จากพระราชวังหลวงในระหว่างวันที่ 13-14 สิงหาคม พ.ศ. 2488 ทหารญี่ปุ่นหลายฝ่ายไม่เห็นด้วยกับการที่สมเด็จพระจักรพรรดิกำลังจะยุติสงคราม เนื่องจากพวกเขาถือว่าเป็นการทำให้ประเทศเสื่อมเสียเกียรติยศอย่างยิ่ง ไม่นานหลังจากนั้น นายทหารนับพันนายก็พยายามบุกเข้าไปในพระราชวังหลวงในเย็นวันที่ 14 สิงหาคม เพื่อทำลายแผ่นเสียงนี้ (เหตุการณ์นี้ต่อมาเรียกว่า อุบัติการณ์คิวโจ (Kyūjō Jiken) หรือ "เหตุกบฎในพระราชวัง") แต่แผ่นเสียงได้ถูกลักลอบนำออกจากพระราชวังหลวงไปก่อนแล้ว โดยถูกซุกซ่อนไว้ในในตะกร้าซักผ้า ทำให้สามารถนำไปออกอากาศได้ในวันรุ่งขึ้น
เพื่อบรรเทาความสับสน ในตอนสรุปของพระราชดำรัส ผู้ประกาศวิทยุได้ประกาศอย่างชัดเจนว่าพระราชดำรัสของสมเด็จพระจักรพรรดิหมายความว่า ญี่ปุ่นกำลังจะยอมจำนน ตามข้อมูลของนักหนังสือพิมพ์ชาวฝรั่งเศส โรเบิร์ต กิลเลน ผู้ซึ่งอาศัยอยู่ในโตเกียว ณ ขณะนั้น บันทึกไว้ว่า หลังจากผู้ประกาศได้สรุปพระราชดำรัสแล้ว ชาวญี่ปุ่นจำนวนมากก็เกลับไปอยู่บ้านหรือสำนักงานธุรกิจของตนเองเป็นเวลาหลายชั่วโมง เพื่อที่จะซึมซับและไตร่ตรองความสำคัญของประกาศนั้นอย่างเงียบ ๆ
หลังการออกอากาศบันทึกพระสุรเสียงทรงมีพระราชดำรัสดังกล่าว แผ่นบันทึกเสียงที่ใช้ในการออกอากาศได้สูญหายไปท่ามกลางความโกลาหลหลังการประกาศยอมจำนน แต่ช่างเทคนิคคนหนึ่งของสถานีวิทยุได้ทำสำเนาไว้อย่างลับ ๆ ซึ่งต่อมาได้ส่งมอบให้หน่วยงานของฝ่ายผู้ยึดครองญี่ปุ่น และเป็นต้นฉบับของสำเนาเสียงที่ปรากฏอยู่จนถึงทุกวันนี้
เนื้อหาหลักของกระแสพระราชดำรัสคือการประกาศการยอมจำนนของญี่ปุ่นโดยจักรพรรดิฮิโระฮิโตะ อย่างไรก็ตาม คำศัพท์ที่ปรากฏในพระราชดำรัสดังกล่าวเป็นศัพท์สูง ฟังเข้าใจได้ยากยิ่ง คนญี่ปุ่นจำนวนไม่น้อยในสมัยนั้นก็ยังไม่แน่ใจในความหมายที่แท้จริงในทันที และจากเนื้อความทั้งหมดที่สมเด็จพระจักรพรรดิทรงประกาศ แม้ว่าเนื้อหาหลักคือการยอมจำนนของญี่ปุ่น แต่ก็ไม่มีส่วนใดเลยที่ระบุคำว่า “ยอมแพ้”
เนื้อความที่สื่อว่าญี่ปุ่นยอมแพ้ตามพระราชดำรัสของสมเด็จพระจักรพรรดิคือ
ปฏิญญาที่พระองค์มีรับสั่งถึง คือ ปฏิญญาพ็อทซ์ดัม ซึ่งสี่ชาติใหญ่ร่วมกันเรียกร้องให้ญี่ปุ่นยอมแพ้โดยไม่มีเงื่อนไข ในตอนนั้น ประชาชนคนไหนไม่รู้จักคำประกาศนี้ ก็อาจไม่เข้าใจชัดเจนในทันทีว่านั่นหมายถึงการยอมแพ้ของญี่ปุ่น
และท้ายที่สุด พระองค์ตรัสถ้อยคำที่มีชื่อเสียงว่า: "แต่ถึงอย่างไรก็ตาม เราจะต้องดำเนินไปตามกระแสแห่งกาลเวลา อดทนในสิ่งที่เหลือจักทานทน ข่มกลั้นในสิ่งที่ยากจักข่มกลั้น เพื่อถากถางปูทางสู่มหาสันติภาพอันจักยั่งยืนสืบไปนับพันปี"
ทั้งนี้ เนื้อหาในพระราชดำรัสได้แปลเป็นภาษาอังกฤษและและออกอากาศไปยังดินแดนโพ้นทะเลของฝ่ายสัมพันธมิตรในเวลาเดียวกันโดย ฮิระกะวะ ทะดะอิชิ (平川唯一) โดยที่ประเทศสหรัฐอเมริกานั้น คณะกรรมาธิการการสื่อสารของรัฐบาลกลางสหรัฐอเมริกา (Federal Communications Commission: FCC) ได้บันทึกเสียงการออกอากาศครั้งนี้ไว้ และคำแปลภาษาอังกฤษของพระราชดำรัสนี้ได้มีการตีพิมพ์เนื้อหาทั้งหมดในหนังสือพิมพ์ The New York Times.
เนื้อความในพระราชดำรัสโดยละเอียด.
ท้ายเอกสารบันทึกพระราชดำรัสดังกล่าว ทรงลงพระปรมาภิไธยกำกับดังนี้
ต่อจากนั้นเป็นรายชื่อของคณะเสนาบดีผู้ลงนามเป็นพยาน รวม 17 คน
Gyokuon-hōsō
คอมมอนเวลธ์
วลาดิเมียร์ คอซลอฟ
โอเลจ โอเลกซานโดรวิจ พริวดิอูส (, ; , "Oleh Oleksandrovych Prudius") เป็นนักมวยปล้ำอาชีพและนักแสดงชาวอเมริกันเชื้อสายรัสเซีย เขาได้รับการฝึกในมวยปล้ำฟรีสไตล์, รักบี้, อเมริกันฟุตบอล, แซมโบ, คิกบ็อกซิ่ง, ยูโด และศิลปะการต่อสู้ป้องกันตัวแบบผสม
ในปี 2008 คอซลอฟเปิดตัวกับ WWE ในเซอร์ไวเวอร์ซีรีส์ (2008)ได้ชิงแชมป์ WWE 3 เส้ากับทริปเปิลเอชและเจฟฟ์ ฮาร์ดี โดยก่อนปล้ำ เจฟฟ์ถูกลอบทำร้าย ทำให้กลายเป็นปล้ำเดี่ยว แต่ในระหว่างเอดจ์ที่ฉวยโอกาสปล้ำและถูกเปลี่ยนเป็น 3 เส้าแบบเดิม โดยเอดจ์คว้าแชมป์ไปได้ ในโนเวย์เอาท์ (2009)ได้ร่วมปล้ำแมตช์อิลิมิเนชั่น แชมเบอร์ชิงแชมป์ WWE โดยทริปเปิลเอชคว้าแชมป์ไปได้ ในปี 2010 คอซลอฟกับซานติโนได้คว้าแชมป์แท็กทีม WWEสมัยแรก โดยเอาชนะจัสติน เกเบรียลและฮีท สเลเตอร์ สมาชิกของกลุ่มเดอะเน็กซัส ในแมตช์แท็กทีม 4 เส้า ก่อนเสียแชมป์คืนในอิลิมิเนชั่น แชมเบอร์ (2011) ในสแมคดาวน์ (5 สิงหาคม 2011) คอซลอฟปล้ำแมตช์สุดท้ายแพ้ให้กับมาร์ก เฮนรี หลังแมตช์เฮนรีได้เอาเก้าอี้มาหนีบขาคอซลอฟ และกระโดดจากเชือกทับใส่ขาเต็มๆ ก่อนจะถูกไล่ออกจาก WWE ในเวลาต่อมา และไปปล้ำให้กับสมาคมอื่นก่อนจะเลิกปล้ำในปี 2012
วิลเลียม รีกัล
แดร์เรน เคนเนท แมทธิวส์ (Darren Kenneth Matthews; เกิด 10 พฤษภาคม ค.ศ. 1968) นักมวยปล้ำอาชีพที่เกษียณอายุ, โฆษกและผู้ฝึกสอนชาวอังกฤษในนาม วิลเลียม รีกัล (William Regal) อดีตแชมป์ WCW World Television Championship, WWE Intercontinental Championship, WWE Hardcore Championship, WWE European Championship และWorld Tag Team Championship
ในวันที่ 29 มิถุนายน 2009 Regal ได้ย้ายไปอยู่ที่ ECW และวันต่อมา Regal ก็ได้ปล้ำแมตช์แรกใน ECW โดยจับคู่กับ Vladimir Kozlov ชนะ Tommy Dreamer จับคู่กับ Christian ไปได้ แล้ว Regal ก็ยังปล้ำแพ้ๆชนะๆไปตลอด ยังไม่ได้รับการผลักดันที่จะได้ชิงแชมป์หรือได้แชมป์ ECW แต่ในวันที่ 11 เดือนสิงหาคม 2009 Regal ก็เอาชนะ Dreamer มาได้ และได้ชิงแชมป์ ECW และในสัปดาห์ต่อมา Regal ก็ได้จับคู่กับ Vladimir Kozlov อีกครั้งนึง โดยเจอกับ Christian และ Ezikiel Jackson และผลก็จบด้วย Regal กด Christian นับสามชนะไปได้อีกครั้ง
ใน SummerSlam 2009 ซึ่งเป็นศึกที่ Regal มีโอกาสชิงแชมป์ ECW เป็นครั้งแรก แต่ก็ต้องทำให้ Regal ผิดหวังอย่างยิ่ง เพราะพอกรรมการสั่งให้สั่นระฆัง Christian ก็ใส่ Killswich ใส่ Regal ที่ยังไม่พร้อมและโดนกดนับสามถึงกับแพ้ทันที โดยปล้ำใช้เวลาแค่เพียง 8 วินาทีเองเท่านั้น ซึ่งวันนั้นถือว่าเป็นฝันร้ายของ Regal อย่างยิ่ง Regal ก็เรียกร้องความเป็นธรรมกับ GM ECW และก็บอกว่าเค้าต้องได้รับการรีแมตช์อีกครั้ง ซึ่ง GM ก็ยอมรับและก็บอกให้รีแมตช์ ในศึก Breaking Point และพอถึงในคืนนั้น Regal ก็เตรียมพร้อมอย่างดี โดยหวังอย่างมากว่าจะเป็นแชมป์ ECW ให้ได้ แต่พอถึงแมตช์ฝันก็สลายตามเหมือน Summerslam เพราะ Regal ก็แพ้กับ Christian อีกครั้งนึงแล้ว Regal ก็อดได้รับสิทธิ์ชิงแชมป์ ECW ไปชั่วขณะนึงจนถึงในกลางๆเดือนพฤศจิกายน Regal ก็ได้โอกาสชิงแชมป์อีกครั้งนึงใน ECW แต่ก็แห้วเหมือนเดิม
Regal ก็หันมาเข้าข้าง Ezikiel Jackson แทนโดยผลักดันอย่างมากจน WWE ได้ประกาศว่าจะยกเลิก ECW แล้วตอนสุดท้ายและแมตช์สุดท้ายใน ECW จะเป็นแมตช์ชิงแชมป์ ECW โดย Christian (แชมป์ ECW) จะเจอกับ Ezikiel โดยมี Regal อยู่ที่ฝั่ง Ezikiel ในแมตช์ Extreme Rules Match สุดท้ายก็กลายเป็น Ezikiel ชนะพร้อมกับได้แชมป์ ECW เป็นคนสุดท้าย หลังจากนั้น Regal ก็ย้ายมาอยู่ Raw หลังจากที่ย้ายมาแล้วก็กลายเป็น Joker เพราะว่าเหมือนกับย้ายมาเป็นตัวตลกแล้วไม่ได้รับผลักดันไรมากไม่ค่อยได้ปล้ำเลยด้วยซ้ำแล้วพอปล้ำแล้วส่วนมากก็จะแพ้แต่ก็ยังดีที่ Regal พอจะได้ปล้ำและออกทีวีบ้าง เพราะใน NXT Season 1 Regal ได้เป็น Pro ให้กับ Skip Sheffied โดยแมตช์แรกที่ Regal ได้ปล้ำใน NXT คือจับคู่กับ Sheffied เจอกับ Matt hardy จับคู่กับ Rookies ตัวเองคือ Justin Gabriel แต่ทาง WWE ก็ยังให้ Regal จมอยู่กับพื้นดินเหมือนเดิม เพราะคู่ของ Regal และ Sheffied แพ้แล้ว Regal ก็วนเวียนอยู่ที่ NXT ไปตลอดจนถึงเดือนมีนาคม Regal ก็ได้ชนะแมตช์แรกใน NXT โดยชนะอดีตลูกศิษย์ตัวเองอย่าง Rookies Daniel Bryan และในเดือนต่อมา Sheffied ก็มีคะแนนโหวตน้อยสุดและต้องออกจากการแข่งขันไป
พอกลับมาแรกๆก็ยังไม่ได้โชว์ใน Raw แต่ไปปล้ำที่ศึก Superstars แทนและก็ได้ชนะครั้งแรกในรอบ 5 เดือน โดยชนะ Goldust มาได้ แล้วก็ชนะต่อเรื่อยๆมาแต่ก็ไม่ได้รับผลักดันอย่างที่สุด มีแพ้บ้างในศึก Superstars แล้วหลังจากจบศึกเจอกับ Goldust แล้วก็ไปเจอกับ Darren Young ในศึก Superstars กันถึง 3 ครั้งเลยทีเดียวและ Regal ก็ชนะหมดทุกครั้งไม่มีครั้งไหนแพ้เลย ใน NXT Season 5 Regal ก็ได้เป็นผู้บรรยายและก็เป็นฝ่ายธรรมะโดย Regal จะมานั่งพากย์กับ Josh Mathews และใน Draft 2011 หรือศึกรอว์ 25 เมษายน Regal ก็ได้ย้ายไปอยู่ SmackDown และก็ได้เปิดศึกกับ Jacob Novak ซึ่งเป็น Rookies ใน NXT Season 5 ซึ่ง Pro คือ JTG แล้วก็ได้มีอากสเจอกันซึ่งก็มีการ DQ แล้วแมตช์สุดท้ายที่ Regal เปิดศึกกับ Jacob Novak ใน NXT แล้วความเก๋าของ Regal เอาชนะไปได้อย่างสมศักดิ์ศรี ในปี 2014 Regal ได้เป็นผู้จัดการของ NXT ปี 2022 ได้ออกจาก WWE และเซ็นสัญญากับ AEW ในเวลาต่อมา
อาร์ ทรูต
อาณาจักรคายา
อาณาจักรคายา เป็นอาณาจักรโบราณในแถมลุ่มแม่น้ำนักดงบริเวณภาคใต้ของคาบสมุทรเกาหลี อาณาจักรคายาเป็นอาณาจักรหนึ่งที่ก่อตัวขึ้นจากการล่มสลายของอาณาจักรพย็อนฮันประกอบไปด้วย 5 ราชวงศ์ คือ ราชวงศ์คึมกวันคายา ราชวงศ์โครย็องคายา ราชวงศ์พีฮวาคายา ราชวงศ์อาราคายา และราชวงศ์ซ็องซันคายา ราชวงศคึมกวันคายานั้นก่อตั้งโดยพระเจ้าซูโรและเป็นกษัตริย์พระองค์แรกแห่งคึมกวันคายา และมีพระมเหสีคือ พระมเหสีฮอฮวังอกที่เป็นองค์หญิงแห่งอินเดียที่เดินทางมายังคาบสมุทรเกาหลี เจริญรุ่งเรืองระหว่าง 42 ปีก่อนคริสตกาล - ค.ศ. 562 และภายหลังรวมเข้ากับอาณาจักรชิลลาเนื่องจากกษัตริย์และเชื้อพระวงศ์แห่งคายาเริ่มเกี่ยวดองทางสายเลือดกับราชวงศ์ชิลลา อาณาจักรคายาเป็นอาณาจักรเล็ก ๆ ที่มีวัฒนธรรมเอกลักษณ์เป็นของตนเอง และปัจจุบันได้ค้นพบหลักฐานมากมายเกี่ยวกับกษัตริย์อาณาจักรคายาบริเวณหลุมฝั่งพระศพในภาคใต้ของเกาหลีใต้
กายา
คายา
อาณาจักรกายา
ด่านเจดีย์สามองค์  หรือ จุดผ่อนปรนทางการค้าด่านพระเจดีย์สามองค์ เป็นจุดผ่านแดนชั่วคราวเพื่อการท่องเที่ยว ที่อยู่ในช่องเขาของเทือกเขาตะนาวศรี ตั้งอยู่บนพรมแดนประเทศไทยและประเทศพม่า มีความสูง 282 เมตรเหนือระดับน้ำทะเล
ช่องเขาดังกล่าวเชื่อมอำเภอสังขละบุรี ทางตอนเหนือของจังหวัดกาญจนบุรี กับเมืองพะย่าโต้นซู ทางตอนใต้ของรัฐกะเหรี่ยง ช่องเขานี้ได้เคยเป็นเส้นทางสัญจรทางบกเข้าสู่ทางตะวันตกของประเทศไทยมาตั้งแต่ครั้งอดีตกาล และเชื่อกันว่าเป็นจุดที่พระสงฆ์ชาวอินเดียเดินทางมาเผยแผ่พระพุทธศาสนาในเขตประเทศไทยช่วงคริสต์ศตวรรษที่ 3
ช่องเขาดังกล่าวเป็นเส้นทางหลักของการเดินทัพของพม่า โดยมีบางครั้งที่กองทัพอยุธยาได้ใช้เป็นเส้นทางรุกรานพม่าเช่นกัน ช่องเขาดังกล่าวได้ชื่อตามกองเจดีย์ขนาดเล็กสามองค์ ซึ่งอาจถูกสร้างขึ้นในช่วงปลายสมัยอยุธยาเพื่อเป็นสัญลักษณ์ของสันติภาพ ปัจจุบัน ด่านเจดีย์สามองค์ตั้งอยู่บนพรมแดนไทย บางส่วนของพรมแดนไทย-พม่ายังมีกรณีพิพาทมาจนถึงปัจจุบัน
ระหว่างสงครามโลกครั้งที่สอง ญี่ปุ่นได้สร้างทางรถไฟสายมรณะผ่านช่องเขาแห่งนี้ จึงมีอนุสรณ์รำลึกถึงเชลยศึกชาวออสเตรเลียหลายพันคน (โดยมีชาติสัมพันธมิตรและพลเรือนเอเชียจำนวนหนึ่ง) เสียชีวิตเนื่องจากใช้งานหนักในการก่อสร้างทางรถไฟ
พื้นที่แห่งนี้เป็นที่อยู่ของชาวเขาหลายเผ่า รวมไปถึงกะเหรี่ยงและมอญ ผู้ซึ่งไม่ได้รับหรือไม่ต้องการได้รับสัญชาติพลเมืองจากทั้งไทยและพม่า กองทัพแบ่งแยกดินแดนพยายามที่จะยึดครองช่องเขานี้จากพม่า โดยชาวมอญได้ควบคุมช่องเขามาจนกระทั่ง ค.ศ. 1990 แต่ในปัจจุบันกองทัพพม่าได้เข้าควบคุมช่องเขานี้อีกครั้งหนึ่ง
โรงเรียนพระมารดานิจจานุเคราะห์
โรงเรียนพระมารดานิจจานุเคราะห์  เป็นโรงเรียนของมิสซังโรมันคาทอลิกกรุงเทพฯ ก่อตั้งเมื่อปี พ.ศ. 2528 โรงเรียนประเภทสามัญศึกษา เปิดการสอนตามหลักสูตรของกระทรวงศึกษาธิการ ตั้งแต่ชั้นอนุบาลปีที่ 1 ถึงมัธยมศึกษาปีที่ 6 และหลักสูตรโครงการใช้สื่อการสอนเป็นภาษาอังกฤษ เกรด 1-6
ปี พ.ศ.2527 พระคาร์ดินัล ไมเกิ้ล มีชัย กิจบุญชู ประมุขมิสซังโรมันคาทอลิกกรุงเทพฯ ได้รับมอบที่ดินจำนวน 18 ไร่ จากครอบครัวปัญจทรัพย์ เพื่อใช้ก่อสร้างวัดและโรงเรียน อาคารเรียนหลังแรกเริ่มก่อสร้างในเดือนกุมภาพันธ์ พ.ศ. 2527 เป็นอาคารคอนกรีต 4 ชั้น ใช้เวลาก่อสร้าง 1 ปีจึงแล้วเสร็จ พระคาร์ดินัล เป็นประธานในพิธีเสกอาคารเรียน เมื่อวันที่ 16 กุมภาพันธ์ 2528 โดยโรงเรียนได้รับชื่ออันเป็นมงคลว่า “โรงเรียนพระมารดานิจจานุเคราะห์” ซึ่งหมายถึง พระแม่ผู้ให้ความช่วยเหลือแก่เราทุกคนเสมอ
โรงเรียนเริ่มเปิดดำเนินการในปี พ.ศ. 2528 โดยมีแมร์มีเรียม กิจเจริญ เป็นผู้รับใบอนุญาต แมร์หลุยส์ กิจเจริญ เป็นอธิการิณีคนแรก ดำรงตำแหน่งในช่วงปี 2528 - 2533 และเซอร์เทโอดอร์ ประราศรี เป็นครูใหญ่ รับนักเรียนรุ่นแรกชั้นอนุบาล ถึงชั้นประถมศึกษาปีที่ 4 จำนวน 913 คน โดยมีครู 40 คน
เซอร์มารีโลด สกุลทอง รับตำแหน่งครูใหญ่ โรงเรียนได้รับอนุญาตให้ขยา ชั้นเรียนไปจนถึงระดับมัธยมศึกษาตอนต้น ในปีการศึกษา 2532 ได้ต่อเติมอาคารเรียนหลังแรก (อาคารพระมารดานิจจานุเคราะห์) ให้เป็นอาคาร 5 ชั้น เพื่อใช้พื้นที่บนอาคารให้เป็นห้องหมวดวิชาต่างๆ และได้เริ่มก่อสร้างอาคารเซนต์ไมเกิ้ล (ตึกอนุบาล)
เซอร์อัลแบรต์ ไวอาษา รับตำแหน่งผู้จัดการ-ครูใหญ่ และได้เริ่มใช้อาคารเซนต์ไมเกิ้ล เป็นสถานที่เรียนของนักเรียนระดับอนุบาล ปีการศึกษา 2534 โรงเรียนได้ขออนุญาต ขยายชั้นเรียนจนถึงระดับมัธยมศึกษาตอนปลาย เริ่มการก่อสร้างหอประชุมหลุยส์ เดอ ลา ตรีนิเต มีการปรับปรุงสนามหน้าโรงเรียน และสร้างทางเดินโดยรอบสนาม
เซอร์สกอลัสติก สัณฐิติ รับตำแหน่งผู้จัดการ-ครูใหญ่ ได้รับอนุญาตจากสำนักงานคณะกรรมการการศึกษาเอกชนให้เปลี่ยนแปลงเครื่องแบบนักเรียนหญิงชั้นประถมศึกษาปีที่ 5-6 ให้เหมือนกับนักเรียนหญิงชั้นมัธยมศึกษาตอนต้น เปิดสอนหลักสูตร โครงการใช้สื่อการสอนภาษาอังกฤษ (English Program) และปรับปรุงห้องสมุด ห้องวิทยาศาสตร์ และการจัดกิจกรรมการเรียนรู้ระดับมัธยมศึกษา จัดทำระบบการจัดการสิ่งแวดล้อมตามมาตรฐานสากล ISO 14001 จัดสภาพแวดล้อมภายในโรงเรียนให้มีบรรยากาศร่มรื่น สะอาด สวยงาม และเป็นแหล่งเรียนรู้ จัดสร้าง สวนแม่พระ (Myriam Garden) ติดตั้งเครื่องขยายเสียงภายในห้องเรียน ติดตั้งเครื่องปรับอากาศ ภายในหอประชุม สร้างห้องคอมพิวเตอร์ ห้องดนตรี ห้องปฏิบัติการทางภาษา ศูนย์อินเตอร์เนตเพื่อการศึกษา บ้านมรดกไทย ห้องศาสนภัณฑ์ และมินิมาร์ท เพื่อให้บริการแก่นักเรียนและผู้ปกครอง สระว่ายน้ำปิติมหาการุญและอาคารครุเวศม์ จัดตั้งวงดุริยางค์ระดับอนุบาล จัดสร้างและดำเนินการติดตั้งโทรทัศน์วงจรปิดขึ้นภายในห้องเรียน พัฒนาการบริหารงานของโรงเรียนโดยจัดทำแผนพัฒนาโรงเรียน รวมถึง ธรรมนูญโรงเรียน คู่มือนักเรียน-ผู้ปกครอง คู่มือครู และนำเครื่องคอมพิวเตอร์มาใช้ในการบริหารงานของโรงเรียน
ซอร์แทแรส บุญรักษ์ หมั้นทรัพย์ ดำรงตำแหน่งผู้จัดการ-ครูใหญ่ ได้มีการพัฒนา ดังนี้
เซอร์อัลเฟรด วรศิลป์ ดำรงตำแหน่งผู้จัดการ-ครูใหญ่ มีจำนวนนักเรียน 3,730 คน ครู 235 คน เปิดสอนภาษาจีนเป็นวิชาภาษาต่างประเทศ และจัดทำหลักสูตรภาษาอังกฤษเข้มข้นระดับมัธยมศึกษาตอนต้น จัดสร้างห้องเรียนชั่วคราวเพิ่มเติม เนื่องจากมีการขยายห้องเรียนระดับมัธยมศึกษา จัดสร้างห้อง ICT พร้อมปรับปรุงห้องคอมพิวเตอร์ทุกห้อง เข้าร่วมโครงการวิจัยและพัฒนานวัตกรรมการเพิ่มประสิทธิภาพขององค์กรทางการศึกษาด้วยการจัดการความรู้ เข้าร่วม"โครงการพัฒนาคุณภาพการจัดการเรียนการสอนภาษาอังกฤษ" โดยใช้หลักสูตร UK English จัดกิจกรรมส่งเสริมการอ่านอย่างต่อเนื่อง ริเริ่มจัดงานตลาดนัดความรู้สำหรับคณะครูขึ้นภายในโรงเรียน และได้รับเกียรติบัตรจากการประปานครหลวง ผ่านการตรวจสอบและรับรองคุณภาพน้ำประปาดื่ม
โรงเรียนพระมารดานิจจานุเคราะห์ เป็นโรงเรียนเครือข่ายการใช้หลักสูตรการศึกษาขั้นพื้นฐาน พ.ศ. 2545 โดยร่วมกับฝ่ายการศึกษามิสซังโรมันคาทอลิกกรุงเทพฯ จัดทำหลักสูตรสถานศึกษา เริ่มใช้ในชั้นประถมศึกษาปีที่ 1, 4 และชั้นมัธยมศึกษาปีที่ 1, 4 โรงเรียนได้รับการตรวจประเมินภายนอก และได้รับการรับรองจากสำนักงานรับรองมาตรฐานและประเมินคุณภาพการศึกษา (สมศ.)
โรงเรียนติดตั้งกล้องโทรทัศน์วงจรปิด (CCTV) ภายในบริเวณโรงเรียนและปรับปรุงภูมิทัศน์ โดยรอบติดตั้งอุปกรณ์ออกกำลังกายบริเวณสวนสุขภาพจัดสร้างหลังคาคลุมสนามเด็กเล่นอนุบาล จัดสร้างอาคารพระมารดานิจจานุเคราะห์ 3 (ตึกมัธยม) ปรับปรุงสวนเอเดนให้เป็นค่ายลูกเสือ-เนตรนารี และสร้างบ้านพักแรม “มารีย์สมภพ” ปรับปรุงสนามกีฬาภายในบริเวณโรงเรียนเข้าร่วมโครงการพัฒนาความฉลาดทางสุขภาวะ (Health Literacy) ของเด็ก เยาวชน และครอบครัวด้วยพลังเครือข่ายการศึกษา ได้รับป้ายรับรองอาหารปลอดภัย (Food Safety) จากกระทรวงสาธารณสุข รับผิดชอบการจัดฐานกิจกรรมองค์ความรู้ด้านสุขภาพ ในงานชุมนุมลูกเสือคาทอลิกโลก ครั้งที่ 1 (ICCS Jamboree)
เซอร์เวโรนิกา ประราศรี ดำรงตำแหน่งผู้จัดการ-ครูใหญ่
รูปพระมารดานิจจานุเคราะห์ เป็นตราประจำโรงเรียนพระมารดานิจจานุเคราะห์ แม่พระทรงอุ้มพระกุมารเยซูไว้ในอ้อมแขนด้วยความรัก พร้อมทั้งปลอบใจ ให้ขวัญพระองค์ เหมือนดังคุณอาจารย์ ที่โอบกอดลูกศิษย์ของตน ด้วยความรัก ความอบอุ่น พระหัตถ์ของพระเยซู เจ้าบีบแน่น อยู่กับมือของแม่พระ เพื่อเตือนเราว่า ผู้ปกครองมอบลูกหลานของเขาไว้ในความคุ้มครอง ดูแลของคุณอาจารย์ โดยสิ้นเชิง
ศิรฑีสาอีบาบา
สาอีบาบาแห่งศิรฑี หรือ ศิรฑีสาอีบาบา เป็นผู้นำทางจิตวิญญาณชาวอินเดีย ที่ซึ่งผู้ติดตามของท่านเชื่อว่าท่านเป็นอวตารของศรีทัตตคุรุ และได้รับการยกขึ้นเป็นเทพเจ้าทั้งในศาสนาฮินดูเป็นสันตะ และในศาสนาอิสลามเป็นฟะกีร์ ท่านเป็นผู้ที่ได้รับการยกย่องบูชาจากทั้งชาวฮินดูและมุสลิมตลอดช่วงชีวิตและหลังท่านเสียชีวิตมาตลอด
ท่านมุ่งเน้นการสอนให้เห็นถึงความสำคัญของ "การรู้ตน" (realization of the self) และโจมตี "ความรักต่อสิ่งที่ไม่เป็นนิรันดร์" (love towards perishable things) แนวคำสอนของสาอีบาบาวนเวียนอยู่กับแนวคิดทางจริยศาสตร์เกี่ยวกับความรัก, การให้อภัย, การช่วยเหลือผู้อื่น, การแบ่งปัน, ความมักน้อย, ความสงบภายใน และการทุ่มเทให้แก่พระเจ้าและคุรุ ท่านเน้นย้ำความสำคัญของการสยบยอมต่อ "สัตคุรุ", แท้จริง ผู้ที่ได้เดินทางในเส้นทางสู่ความรู้ตนสูงสุด (divine consciousness) สำเร็จแล้ว และจะนำพาผู้ติดตามของท่านผ่านป่าไม้ของการฝึกฝนทางจิตวิญญาณต่อไป
สาอีบาบาประณามการแบ่งแยกด้วยมูลทางศาสนาและวรรณะ ยังคงไม่เป็นที่ทราบแน่ชัดว่าท่านสาอีบาบาเป็นมุสลิมหรือเป็นฮินดู อย่างไรก็ตาม ไม่ได้เป็นเรื่องที่สาอีบาบาให้ความสำคัญ เนื่องจากคำสอนของสาอีบาบาเป็นการรวมระหว่างคำสอนของศาสนาฮินดูและศาสนาอิสลาม ท่านตั้งชื่อ "ทวารกามายี" (Dwarakamayi) ซึ่งเป็นชื่อฮินดูให้กับมัสยิดที่ท่านเคยอาศัย และได้เข้าไปปฏิบัติทั้งพิธีกรรมฮินดูและอิสลาม รวมถึงสั่งสอนด้วยถ้อยคำและตัวละครจากทั้งสองศาสนา คำพูดเฉียบคม (epigrams) สำคัญของท่าน ทั้ง "อัลลาหมาลิก" (Allah Malik; "พระเป็นเจ้าคือผู้สูงสุด") และ "สะบะกามาลิกเอก" (Sabka Malik Ek; "ผู้นำของทุกคนมีหนึ่งเดียว") มีความเกี่ยวข้องกับทั้งสองศาสนา และท่านยังเป็นผู้กล่าวประโยค "จงมองมาที่เรา แล้วเราจะมองกลับไปยังเจ้า" (Look to me, and I shall look to you) และ "อัลลาหเตราภลากะเรคา" ("Allah tera bhala karega"; พระเจ้าจะปกป้องท่าน)
คริสต์ศาสนิกชน หรือ คริสตชน  หมายถึง บุคคลที่นับถือศาสนาคริสต์ ซึ่งเป็นศาสนาประเภทเอกเทวนิยมอันเกิดจากคำสอนของพระเยซูชาวนาซาเรธ คริสต์ศาสนิกชนเชื่อว่าพระองค์คือพระคริสต์หรือพระเมสสิยาห์ที่ถูกพยากรณ์ไว้ในคัมภีร์ฮีบรู และเป็นพระบุตรพระเป็นเจ้าด้วย
คริสต์ศาสนิกชนส่วนใหญ่เชื่อเรื่องพระตรีเอกภาพ คือ เชื่อว่าพระเป็นเจ้าพระองค์เดียวได้ปรากฏเป็น 3 พระบุคคล คือ พระบิดา พระบุตร และพระวิญญาณบริสุทธิ์ อย่างไรก็ตามมีคริสต์ศาสนิกชนบางกลุ่มไม่ยอมรับเรื่องพระตรีเอกภาพ จึงเรียกว่า "อตรีเอกภาพนิยม" เช่น พยานพระยะโฮวา
ในประเทศไทยเรียกคริสต์ศาสนิกชนชาวโรมันคาทอลิกว่าคริสตัง และชาวโปรเตสแตนต์ว่าคริสเตียน
ที่มาในคัมภีร์ไบเบิล.
คำว่าคริสตชนหรือคริสเตียน ปรากฏอยู่ในพระคัมภีร์ภาคพันธสัญญาใหม่ทั้งหมดสามครั้ง ครั้งแรกในหนังสือกิจการบทที่ 11 ข้อที่ 26 ""...ที่เมืองอันทิโอกนี้เอง บรรดาศิษย์ได้รับชื่อว่า "คริสตชน" เป็นครั้งแรก"
ครั้งที่สองปรากฏในหนังสือกิจการ บทที่ 26 ข้อที่ 28 เมื่อเปาโลได้มีโอกาสแก้ข้อกล่าวหาต่อพระเจ้าเฮโรด อากริปปา ความว่า "กษัตริย์อากริปปาจึงทรงตอบเปาโลว่า "อีกนิดเดียว ท่านก็ชักชวนเราให้เป็นคริสตชนได้แล้ว""
คำว่าคริสตชนปรากฏเป็นครั้งที่สามและครั้งสุดท้ายในจดหมายของนักบุญเปโตร ฉบับที่ 1 บทที่ 4 ข้อที่ 16 "แต่ถ้าทนทุกข์เพราะได้ชื่อว่าเป็นคริสตชน ก็อย่าให้คนนั้นละอายเลย แต่ให้ถวายพระเกียรติแด่พระเจ้าเพราะชื่อนั้น"
ทัศนะของศาสนาอื่น.
เนื่องจากพระเยซูเป็นชาวนาซาเรธ ชาวยิวจึงเรียกคริสตชนว่านาซารีน (Nazarene) มาตั้งแต่คริสต์ศตวรรษที่ 1 และมองว่าเป็นพวกนอกรีต ผู้นำชาวยิวยุคนั้นพยายามยับยั้งการขยายตัวของคริสต์ศาสนาโดยการเบียดเบียนคริสต์ศาสนิกชน เช่น ประหารพระเยซู ยากอบ และสเทเฟน แต่คริสตชนกลับยิ่งมีจำนวนมากขึ้น รวมถึงคนที่ไม่ใช่ชาวยิว (Gentile) ความแปลกแยกระหว่างคริสตชนกับชาวยิวมากขึ้นเรื่อย ๆ จนศาสนาคริสต์แยกออกจากศาสนายูดาห์ในที่สุด
ในปัจจุบันชาวยิวยังคงปฏิเสธความเชื่อของคริสตชนที่ว่าพระเยซูเป็นพระเมสสิยาห์ และเป็นพระผู้ไถ่บาปให้มนุษย์
คัมภีร์อัลกุรอานเรียกคริสตชนว่า นะซอรอ ( "ผู้ช่วยเหลือ") เพราะถือว่าเป็นพวกที่คอยช่วยเหลือพระเยซู (นบีอีซา) แม้ชาวมุสลิมจะนับถือพระเยซูเป็นนบีและศาสนทูตของพระเป็นเจ้า แต่ก็ไม่ยอมรับความเชื่อของคริสตชนในปัจจุบัน อัลกุรอานระบุว่าการที่คริสต์ศาสนิกชนเชื่อว่าพระเยซูเป็นพระบุตรพระเป็นเจ้านั้นเป็นการหลงผิดและไม่ต่างจากความเชื่อของคนที่ไม่ศรัทธาต่อพระเป็นเจ้า คริสต์ศาสนิกชนจึงถูกพระเป็นเจ้าสาปแช่ง อัลกุรอานไม่ยอมรับว่าคริสต์ศาสนิกชนเป็นบุตรของพระเจ้า เป็นผู้ที่พระเจ้าโปรดปราน และการที่คริสตชนเชื่อว่าพวกตนเท่านั้นจะได้ขึ้นสวรรค์ก็เป็นแค่เรื่องเพ้อฝัน
ชาวคริสต์
ภาษาไต
โอม ศานติ โอม
โอม ศานติ โอม  เป็นภาพยนตร์อินเดียที่จัดฉายในประเทศอินเดียครั้งแรกใน ค.ศ. 2007 และจัดฉายในประเทศไทยครั้งแรก ใน ค.ศ. 2009 นำแสดงโดย ศาห์รุข ข่าน, ทีปิกา ปาทุโกณ, อรชุน รามปาล และ เศรยัส ตัฬปเด
จีน-ทิเบต
จังหวัดปทุมทอง
จังหวัดปทุมทอง เป็นข้อเสนอการจัดตั้งจังหวัดของนาวาอากาศเอกเลื่อน พงษ์โสภณ ส.ส. จังหวัดนครราชสีมา ซึ่งดำรงตำแหน่งรัฐมนตรีในรัฐบาลของจอมพล ป. พิบูลสงคราม เมื่อ พ.ศ. 2498 โดยผลักดันให้อำเภอบัวใหญ่ จังหวัดนครราชสีมา และอำเภอพุทไธสง จังหวัดบุรีรัมย์ รวมกันเป็นจังหวัดปทุมทอง
คณะรัฐมนตรี ได้มีมติรับในหลักการ แต่ให้ชะลอโครงการไว้ก่อน เนื่องจากต้องใช้งบประมาณถึง 500 ล้านบาท ภายหลังมีรัฐประหารในประเทศไทย พ.ศ. 2500 โครงการนี้จึงได้จบลงไปพร้อมกับรัฐบาลคณะนั้น
แต่จนถึงปัจจุบันก็มีการต่อต้านจากชาวจังหวัดนครราชสีมา มาโดยตลอด
ภาษากลุ่มทิเบต-พม่า
ราชวงศ์ทิพย์จักราธิวงศ์เจ้าเจ็ดตน
สกุลมหาวงศ์
มหาอำมาตย์โท พลตรีเจ้าบุญวาทย์วงศ์มานิต
ภาษากลุ่มญี่ปุ่น
ผล (พระพุทธศาสนา)
ผล 4 คือ ผลที่เกิดสืบเนื่องจากการละกิเลสได้ด้วยมรรค, ธรรมารมณ์อันพระอริยะพึงเสวย ที่เป็นผลเกิดเองในเมื่อกิเลสสิ้นไปด้วยอำนาจมรรคนั้นๆ
“ผล 4” นี้ บางที่เรียกว่า “สามัญญผล” (ผลของความเป็นสมณะ, ผลแห่งการบำเพ็ญสมณธรรม)
สี่รัฐมาลัย
สี่รัฐมาลัย หรือสะกดว่า 4 รัถมาลัย คืออดีตเขตการปกครองหนึ่งที่เคยเป็นของประเทศไทย อันประกอบด้วยรัฐกลันตัน, ตรังกานู, ไทรบุรี และปะลิส ซึ่งปัจจุบันทั้งหมดตั้งอยู่ทางตอนเหนือในอธิปไตยของประเทศมาเลเซีย
เมื่อเกิดสงครามมหาเอเชียบูรพาเกิดขึ้น ไทยได้รับดินแดนส่วนนี้คืนจากประเทศญี่ปุ่น เมื่อวันที่ 16 สิงหาคม พ.ศ. 2486 ได้ลงนามยอมรับว่าดินแดนส่วนนี้เป็นของไทย (ส่งมอบวันที่ 20 สิงหาคม) รัฐมาลัยที่อังกฤษเคยแย่งชิงไปจากไทยจึงตกมาอยู่ในครอบครองของไทยอีกครั้ง รัฐบาลไทยได้ส่งข้าหลวงใหญ่ทหารไปประจำทุกรัฐในสี่รัฐมาลัย โดยขึ้นตรงต่อผู้บังคับบัญชาการทหารสูงสุด
หลังสิ้นสุดสงครามไทยต้องส่งมอบดินแดนส่วนนี้คืนอังกฤษ โดยข้าหลวงใหญ่ประจำสี่รัฐมาลัยได้ทำพิธีมอบสี่รัฐมาลัยคืนให้กับฝ่ายทหารอังกฤษ เมื่อวันที่ 23 กันยายน พ.ศ. 2488
1 มกราคม พ.ศ. 2489 มีตกลงทำสัญญาที่เรียกว่าความตกลงสมบูรณ์แบบเพื่อเลิกสถานะสงครามระหว่างไทยกับสัมพันธมิตร ประกอบด้วยสัญญา 24 ข้อ เน้นเรื่องการถอนกำลังทหารออกจากสหรัฐไทยเดิมและสี่รัฐมาลัย การคืนดินแดนให้อังกฤษและไทยต้องส่งข้าวจำนวน 1.5 ล้านตันให้อังกฤษโดยไม่คิดมูลค่า การครอบครองสี่รัฐมาลัยของไทยเป็นอันสิ้นสุดลง
การบริหารสี่รัฐมาลัย.
หน่วยงานฝ่ายบริหารของไทยในพื้นที่สี่รัฐมาลัยมีขนาดค่อนข้างเล็ก และเจ้าหน้าที่ฝ่ายบริหารต้องรับผิดชอบทั้งด้านการทหาร การรักษาความสงบฝ่ายพลเรือน และความสัมพันธ์ระหว่างประเทศ การดำเนินการของหน่วยงานฝ่ายไทยนั้นเป็นภาระของข้าราชการพลเรือน โดยอยู่ภายใต้การกำกับของทางฝ่ายทหารอีกชั้นหนึ่ง
รัฐไทรบุรี.
ข้าหลวงใหญ่ฝ่ายทหารของไทย.
รับผิดชอบดูแลรัฐไทรบุรี รัฐกลันตัน รัฐตรังกานู
เชน แมคแมน
คริส เจอริโก้
คณะเทคโนโลยีการสื่อสารมวลชน มหาวิทยาลัยรามคำแหง
คณะสื่อสารมวลชน มหาวิทยาลัยรามคำแหง เป็นส่วนราชการไทยระดับคณะวิชา สังกัดมหาวิทยาลัยรามคำแหง กระทรวงศึกษาธิการเดิมชื่อ คณะเทคโนโลยีการสื่อสารมวลชน โดยเป็นคณะวิชาในแขนงคณะเทคโนโลยีการสื่อสารมวลชนหรือที่เรียกทั่วไปว่า "นิเทศศาสตร์" เป็นการผสมผสานศาสตร์ทางด้านศิลปะและเทคโนโลยี บูรณาการเข้าไว้กัน
คณะสื่อสารมวลชน เดิมชื่อคณะเทคโนโลยีการสื่อสารมวลชนนั้น เกิดจากภาควิชาสื่อสารมวลชนนั้นซึ่งเป็นส่วนหนึ่งในคณะมนุษยศาสตร์เริ่มต้นทศวรรษที่ 4 ของการก่อตั้งมหาวิทยาลัยรามคำแหง ปีพ.ศ. 2543 จัดตั้งคณะเทคโนโลยีการสื่อสารมวลชน และเตรียมการจัดตั้งศูนย์สารนิเทศ จึงได้แยกตัวออกเป็น คณะเทคโนโลยีการสื่อสารมวลชน ชื่อในขณะนั้น ซึ่งมีผู้เข้าการศึกษาและสนใจเป็นจำนวนมาก อีกทั้งภารกิจของคณะมนุษย์ศาสตร์มีมากขึ้น และการศึกษาในสาขาวิชาสื่อสารมวลชนได้เจริญก้าวหน้าและขยายตัวขึ้นอย่างรวดเร็วเพื่อรองรับการจัดการเรียนการสอนและสาขาวิชาให้ทันต่อโลกและเหตุการณืปัจจบันมากขึ้น